
Fenološki razvoj vinske trte
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline vinska trta v povprečju na opazovane lokacije prehaja iz fenološke faze BBCH 55 (socvetja jasno vidna do socvetja nabrekla, cvetovi tesno stisnjeni skupaj) v fazo BBCH 57 (socvetja popolnoma razvita, cvetovi ločeni). Na izpostavljenih legah in pri sortah, ki so hitrejše v razvoju (Chardonnay, Rumeni muškat…) pa vstopa v fazo BBCH 60 (prve cvetne kapice odstopajo od cvetne osnove).
Peronospora in oidij vinske trte
V tem času vinska trta bujno raste in je pred vstopom v fazo cvetenja. V zadnjih štirih dneh je na opazovanih vinogradniških lokacijah padlo od 20 do 53 mm dežja. Glede na nadaljevanje nestanovitnega vremena in prehoda vinske trte v fazo začetka cvetenja, pričakujemo zelo ugodne pogoje za nove okužbe s peronosporo vinske trte. Svetujemo, da škropljenje opravite z enim od kombiniranih sistemično ali polsistemično delujočih pripravkov kot so: Forum Star (1,6 kg/ha), Sfinga Extra (1,5 kg/ha), Mikal Flash (4kg/ha), Mikal Premium F (3 kg/ha), Momentum trio (3kg/ha), Magma triple WG (3 kg/ha), Profiler (3kg/ha), Sanvino (0,75 kg/ha). Prav tako lahko uporabite pripravke kot so:  Ampexio (0,5 kg/ha), Cymbal (0,25kg/ha), Enervin (2,5 kg/ha), Folpan gold (2 kg/ha), Reboot (0,4 kg/ha), Twingo (3 kg/ha), Valis F (2 kg/ha), Ovrego (0,8 L/ha), Orondis ultra(0,67 L/ha), Zorvec vinabel (0,38 L/10.000 m2 tretirane površine listne stene, največji dovoljeni odmerek 0,6 L/ha). Škropljenje lahko opravite tudi s pripravkoma na osnovi a.s. ciazofamid kot je Videryo F (2,5 L/ha) ali Mildicut (4 L/ha). 
Pripravku Cymbal dodajte polovični odmerek enega od kontaktnih fungicidov.
Uporabite lahko tudi pripravke na osnovi kalijevaga fosfonata Foshield (1 L/ha), Soriale LX oz. LBG -01F34 4 L/ha- pri samostojni rabi ali 3 L/ha – pri kombinirani uporabi s fungicidi na osnovi a.s. folpet ali Delan pro (3L/ha). 
Presledki med škropljenji naj času ugodnih pogojev za okužbe ne bodo daljši od 8 dni. 
V ekološki pridelavi za zatiranje peronospore uporabite enega izmed pripravkov na osnovi bakra kot so: Badge WG, Cupoxat, Kocide 2000 ali Nordox 75 WG.
Za delno zmanjševanje okužb s peronosporo in oidijem vinske trte lahko uporabite pripravek Fytosave (2L/ha) – registriran tudi v ekološki pridelavi. Sredstvo FYTOSAVE je fungicid iz skupine signalnih molekul (elicitorjev), ki sprožijo imunski odziv rastlin.
Za preprečevanje okužb proti oidiju vinske trte uporabite enega od naslednjih pripravkov: Collis (0,4 L/ha), Luna Experience (0,375 L/ha), Luna max (1L/ha), Revyona (1 L/10.000 m2 tretirane površine listne stene, največji dovoljeni odmerek 2 L/ha),  Talendo extra (0,13 – 0,3 L/ha), Talendo (0,25 L/ha), Vivando (0,16 L/ha), Dynali (0,65 L/ha), Prosper CS 300 (1L/ha) ali  Nativo 75 WG (0,16kg/ha). Prav tako lahko uporabite pripravke:  Sercadis (0,15 L/ha), Karathane Gold 350 EC (0,5 L/ha), Kusabi 300 SC (0,25 L/ha), Topas 100 EC(0,3L/ha), Score 250 EC (0,2 L/ha), Difcor 250 EC (0,12 L/ha), Spirox D (0,5 L/ha), Unicorn DF (2,2 kg/ha), Domark 100 EC (0,3 L/ha), Custodia (0,35 L/ha) ali uporabite pripravke, ki vsebujejo samo aktivno snov tebukonazol kot so: Folicur EW 250 (0,4 L/ha), Orius 25 EW (0,4 L/ha) ali Tebusha 25%EW (0,4 L/ha). 
Za zmanjševanje okužb z oidijem lahko uporabite pripravke na osnovi mikroorganizmov kot so Sonata (5L/ha), Serenade ASO (8 L/ha)- registracija samo za namizno grozdje, Taegro (0,185 – 0,37 kg/ha); od začetka cvetenja pa tudi pripravka na osnovi kalijevega hidrogen karbonata kot sta: Karbicure (5kg/ha) ali Vitisan (6 kg/ha). Prav tako lahko  zatiranje oidija uporabite biotični fungicid AQ-10 (35 g/ha). Vsi navedeni pripravi so registrirani tudi v ekološki pridelavi. 
Sredstvom za zatiranje oidije lahko dodajte pripravke na osnovi močljivega žvepla kot so:
	Pripravek
	Odmerek

	Cosan, Kumulus DF, Pepelin, Microthiol special, Microthiol disperss Thiovit Jet, Vindex 80 WG, Sulfar
	3 - 8 kg/ha

	Cosavet DF, Močljivo žveplo Karsia DF
	3,6 - 8 kg/ha

	Biotip Sulfo 800 SC, Pol- Sulphur 80 WG, WP, Pol- Sulphur 800 SC
	4 L/ha

	Azumo WG
	4 - 8 kg/ha

	Vertipin
	5 - 7,5 L/ha

	Cosinus
	8 kg/ha


V primeru toče dajte prednost kombiniranim pripravkom, ki vsebujejo a.s. folpet kot so: Forum Star, Sfinga Extra, Mikal Flash, MikaL Premum F, Momentum trio, Magma triple WG, Sanvino, Folpan gold, Twingo ali Valis F,. Navedenim pripravkom priporočamo dodajanje sredstev za  krepitev rastlin kot so: Algo-Plasmin, Drin, Basfoliar aktiv, Protifert LMW in podobnih.
Ameriški škržatek – prenašalec zlate trsne rumenice
V vinogradih prevladujejo ličinke L1 razvojnega stadija. Prisotne so tudi prve ličinke L2 razvojnega stadija. O rokih zatiranja in uporabi primernih insekticidov vas bomo pravočasno obvestili. 

